
న్యూఢిల్లీ : కాంగ్రెస్ పార్టీకి దెబ్బ మీద దెబ్బ తగులుతోంది. ఆ పార్టీ ఉపాద్యక్షుడు రాహుల్ గాంధీపై ఇంటా, బయటా విమర్శలు వెల్లువెత్తుతున్నాయి. ఢిల్లీ మునిసిపల్ కార్పొరేషన్ ఎన్నికల తరుణంలో కీలక నేతలు పార్టీ నుంచి బయటపడుతున్నారు. తాజాగా ఆ పార్టీ ఢిల్లీ మహిళా విభాగం చీఫ్ బర్ఖా శుక్లా సింగ్ గురువారం తన పదవికి రాజీనామా చేశారు. అక్కడితో ఆగకుండా రాహుల్ గాంధీపై విమర్శలు గుప్పించారు. పనిలో పనిగా ఢిల్లీ కాంగ్రెస్ చీఫ్ అజయ్ మాకెన్ను కూడా దుయ్యబట్టారు. ఆమె ఢిల్లీ మహిళా కమిషన్ చైర్పర్సన్గా గతంలో పని చేశారు.రాహుల్ గాంధీ, అజయ్ మాకెన్ నాయకత్వంలోని కాంగ్రెస్ పార్టీ మహిళా సాధికారత అంశాన్ని కేవలం ఓట్లు సంపాదించుకోవడానికే వాడుకుందని బర్ఖా ఆరోపించారు. అసలు సమస్యను వారు పట్టించుకోలేదన్నారు.బర్ఖా ఓ వార్తా సంస్థతో మాట్లాడుతూ ‘‘నవరాత్రి ఉత్సవాలు జరుగుతున్న రోజుల్లో గత నెల 28న నేను కొందరు పార్టీ మహిళా కార్యకర్తలతో పాటు వెళ్ళి, రాహుల్ గాంధీని కలిసేందుకు ప్రయత్నించాను.  కాంగ్రెస్ కోసం చాలా సంవత్సరాలు పని చేసినప్పటికీ టిక్కెట్లు లభించని మహిళా కార్యకర్తలు ఢిల్లీలోని వివిధ ప్రాంతాల నుంచి వచ్చారు. నాలుగు గంటలపాటు వేచి ఉన్న తర్వాత, మా దగ్గరకు ఓ ప్యూన్ వచ్చి, లోపల కూర్చున్నవాళ్ళు తాము నవరాత్రుల గురించి పట్టించుకోమని, మిమ్మల్ని ఇళ్ళకు వెళ్ళిపోమని చెప్పమన్నారని చెప్పాడు’’ అని తెలిపారు. ఈ సందేశాన్ని స్వయంగా రాహుల్ గాంధీ పంపించారా? మరెవరైనానా? అనే విషయం తనకు తెలియదని బర్ఖా చెప్పారు.అదే రోజు రాహుల్ గాంధీ షాంఘ్రి-లా హోటల్లో పార్టీ చేసుకున్నారని చెప్తూ, దానికి సంబంధించిన ఫొటోలను కూడా బర్ఖా చూపించారు. ప్రస్తుత సంస్థలో తనకే అభద్రతా భావం ఉందన్నారు. అటువంటి సంస్థలో ఇతరులకు సాధికారత ఎలా కల్పించగలమని ప్రశ్నించారు. అందుకే తాను ఢిల్లీ మహిళా కాంగ్రెస్ అధ్యక్ష పదవికి రాజీనామా చేస్తున్నట్లు వివరించారు.కాంగ్రెస్ పార్టీ సీనియర్ నేతలు ఆ పార్టీ ఉపాధ్యక్షుడు రాహుల్ గాంధీ సామర్థ్యాన్ని ప్రశ్నిస్తున్నారని బర్ఖా సింగ్ తెలిపారు. ‘‘పార్టీకి నాయకత్వం వహించేందుకు రాహుల్ గాంధీ అనర్హుడు’’ అంటున్నారన్నారు.బర్ఖా సింగ్ విడుదల చేసిన పత్రికా ప్రకటనలో రాహుల్ గాంధీ చాటుమాటున ఎందుకు ఉంటున్నారని ప్రశ్నించారు. తన సొంత పార్టీ సభ్యులను కలిసేందుకు ఆయన ఎందుకు భయపడుతున్నారని నిలదీశారు. ఇచ్చకాలు చెప్పేవారినే ఆయన కలుస్తూ ఉంటారని, ప్రశ్నించేవారిని దూరంగా ఉంచుతారని పేర్కొన్నారు.

newdhilly : congress paarteeki debba meeda debba tagulutondi. aa party upaadyakshudu rahul gaandheepai inta, bayata vimarsalu velluvettutunnaay. dhilli munisipal carporation ennikala tarunamlo keelaka nethalu party nunchi bayatapadutunnaru. taajaagaa aa party dhilli mahila vibhagam cheef barkha shukla sing guruvaram tana padaviki rajinama chesaru. akkaditho agakunda rahul gaandheepai vimarsalu guppinchaaru. panilo panigaa dhilli congress cheef ajay maakennu kuudaa duyyabattaaru. aame dhilli mahila kamishan chairparsanga gatamlo pani chesaru.rahul gaandhi, ajay macken naayakatvamloni congress party mahila saadhikaarata amsaanni kevalam otlu sampadinchukovadanike vaadukundani barkha aaropinchaaru. asalu samasyanu vaaru pattinchukoledannaru.barkha oo varta samsthatho maatlaadutuu ‘‘navaratri utsavaalu jarugutunna rojullo gatha nela 28na nenu kondaru party mahila kaaryakartalato paatu velli, rahul gaandheeni kalisenduku prayatninchaanu.  congress kosam chala samvatsaraalu pani chesinappatiki tikketlu labhinchani mahila kaaryakartalu dhilleelooni vividha praantaala nunchi vachaaru. naalugu gantalapaatu vechi unna tarvaata, maa daggaraku oo pune vachi, lopala koorchunnavaallu taamu navaraatrula gurinchi pattinchukomani, mimmalni illaku vellipomani cheppamannarani cheppaadu’’ ani telipaaru. ee sandesaanni swayamgaa rahul gaandhi pampinchara? marevarainana? ane vishayam tanaku teliyadani barkha cheppaaru.adhe roju rahul gaandhi shanghri-laa hotallo party chesukunnarani cheptuu, daaniki sambandhinchina photolanu kuudaa barkha chuupimchaaru. prastuta samsthalo tanake abhadrata bhavam undannaaru. atuvanti samsthalo itarulaku saadhikaarata ela kalpinchagalamani prasninchaaru. anduke taanu dhilli mahila congress adhyaksha padaviki rajinama chestunnatlu vivarinchaaru.congress party seanier nethalu aa party upaadhyakshudu rahul gaandhi saamarthyaanni prasnistunnaarani barkha sing telipaaru. ‘‘paarteeki naayakatvam vahinchenduku rahul gaandhi anarhudu’’ antunnaarannaaru.barkha sing vidudala chesina patrika prakatanalo rahul gaandhi chaatumaatuna enduku untunnaarani prasninchaaru. tana sonta party sabhyulanu kalisenduku aayana enduku bhayapadutunnarani niladeesaaru. ichchakaalu cheppevaarine aayana kalustuu untaarani, prasninchevaarini dooramgaa unchutaarani perkonnaru.